钦定古今图书集成/明伦汇编/氏族典/第221卷 > 《廖用贤尚友录》 > 查应兆
## 钦定古今图书集成/明伦汇编/氏族典/第221卷 > 《廖用贤尚友录》 > 查应兆

按《万姓统谱》：“应兆，字瑞征，长洲人。正德进士，授工部
主事，视浙榷。镇守中，奄方倨侮，诸使者无敢出一言。
适与二御史同报谒，奄将据上坐，笑引却之，曰：‘公真
耄耶？何忘主客礼’？”乃仓卒无以答，卒让席。时奄横甚，
林司寇俊为其所忌，因极言宦者奸伏，请戮之召还
俊，时嘉其敢言，调驾部。大司马李以论事数相忤，应
兆曰：“人臣奉天子，宁能舍法有所侵乱？”李为之屈。朝
中贤而重之。复以事大忤，出参议山东，发奸若神。数
引大体，不为苛细。历布政使。